Thread:User talk:Nike/Vanha näkymä/reply (11)

1) Voit käyttää Special:SearchTranslationsia (jolle pääsee pian helposti uudelta etusivulta) tai käännössivun hakupalkkia. Itse olen sitä mieltä, että samankaltaisten viestien esiintyminen toistensa yhteydessä ei ole korvike kunnolliselle viestien dokumentoinnille ja sanastoille. Mikäli olet eri mieltä, ehkäpä voisit pitää istunnon meidän käytettävyyssuunnittelijan kanssa ja näyttää mitä tarkoitat.

2) Kontekstilla tässä varmaan tarkoitat viestejä, jotka esiintyvät samassa yhteydessä, sillä muuten kyllä kaikki samat tiedot löytyvät sekä uudesta että vanhasta. Uusi editori näyttää edellisen viestin ja seuraavia viestejä niin monta kuin mahtuu. Mitä tarkalleen ottaen kaipaat?

3) Tässä on tapahtunut väärinymmärrys (minun) epäselvän sanavalinnan vuoksi. Käyttötapauksen säilymisellä tarkoitan sitä, että käyttötapauksiasi tuetaan myös uudessa käyttöliittymässä, toivottavasti ennen kuin vanha poistuu kokonaan. Tutkimukset yms. löytyy jo linkitetyltä sivulta mediawiki:Translation_UX; käytettävyystestauksista on vain yhteenvedot yksityisyydensuojan vuoksi.

Aikaisempaan viestiin: otan/otamme ideoita ja palautetta vastaan ja toteutamme parhaamme mukaan. Muun muassa bugzillasta löytyy lista bugeja ja toivottuja ominaisuuksia kun laittaa hakukenttään [TUX]. Translate UX -projektia tekee Wikimedian Language Engineering team, johon kuuluu mm. yksi käytettävyyssuunnittelija ja kolme ohjelmistokehittäjää minä mukaan lukien.

En itsekään ole tyytyväinen kaikkeen uudessa käyttöliittymässä (erityisesti oikoluku on hidasta tällä hetkellä), mutta toivon todella, että siitä tulee entistä parempi tulevien parannuksien myötä.